《寄柳道传黄晋卿两生》
宋代·方凤

盈盈黄菊丛，栽培费时日。
依依五丝瓜，引蔓墙篱出。
于今想新花，于今长秋实。
花实岂不时，灌溉尚期密。
毋令根荄伤，委弃等藜蒺。

作者简介：（1240—1321）宋元间婺州浦江人，一名景山，字韶卿(韶父)，号岩南。宋末恩授容州文学，入元不仕。善为古今诗，不缘雕琢，体裁纯密，自成一家。有《存雅堂稿》等。